
DR 31.7.2018                                                                    141                   

 
Datuk Seri Ir. Dr. Wee Ka Siong [Ayer Hitam]: Yang Berhormat Tuan Yang di-

Pertua, Peraturan Mesyuarat 36(6). 

Saya berpandukan kepada keratan akhbar. Saya boleh tunjukkan kepada Tuan 
Yang di-Pertua, Nanyang yang ditulis dalam 30 hari. Itu yang- saya tidak huraikan yang lain, 
tajuk itu. Kemudian Yang Berhormat Timbalan Menteri Pendidikan pada 9 April YouTube itu 
saya boleh berikan- sejurus sahaja Pakatan Harapan menang dia telah secara hitam putih 
mengiktiraf UEC untuk memasuki universiti. 

Itu tidak dapat elak. Saya boleh tunjukkan kepada Yang Berhormat. Ini tidak ada 
putar belit. Saya minta supaya tarik balik. 

Tuan Yang di-Pertua: Perkataan putar belit? 

Puan Wong Shu Qi [Kluang]: Saya rasa yang paling penting setiap Wakil Rakyat 
itu kalau hendak baca berita, baca dalam konteks. Jangan baca sahaja tajuk. Kalau baca 
tajuk sahaja senang... 

Tuan Yang di-Pertua: Biar Yang Berhormat Menteri Pendidikan menjawab. Kalau 
tidak berpanjangan, tiada kesudahan. Sila, Yang Berhormat Menteri. 

Dr. Maszlee bin Malik: Saya rasa apa yang telah dinyatakan oleh Yang Berhormat 
Kluang itu sudah cukup untuk menjawab kepada Yang Berhormat Ayer Hitam. Jadi saya 
teruskan. 

Kementerian Pendidikan Malaysia akan menjalankan kajian yang menyeluruh, 
mengumpul pandangan daripada pelbagai pihak yang berkepentingan secara konsensus 
dengan mengambil kira kepentingan Bahasa Melayu dan keharmonian antara kaum. 

Kementerian Pendidikan Malaysia akan memastikan isu UEC tidak menjejaskan 
kedudukan dan kepentingan Bahasa Melayu serta tidak menjejaskan perpaduan dan 
keharmonian di antara kaum di negara Malaysia yang kita cintai ini. 

Yang Berhormat Tuan Yang di-Pertua, pihak kementerian berpandangan bahawa 
semua pihak harus diberi peluang untuk bersuara dan menyatakan pendirian sama ada... 

Tan Sri Haji Noh bin Haji Omar [Tanjong Karang]: Tanjong Karang. 

Tuan Yang di-Pertua: Yang Berhormat Tanjong Karang. 

Tan Sri Haji Noh bin Haji Omar [Tanjong Karang]: Terima kasih, saya hendak 
tekan ini... [Menunjukkan senaskah dokumen] Pakatan Harapan dan juga saya hendak ulang 
Yang Berhormat Kota Melaka cakap hari itu, yang saya ada argue dengan Yang Berhormat 
Kota Melaka. 

Saya tanya pendapat Yang Berhormat Menteri, dalam Manifesto Pakatan Harapan 
dia sebut di sini- iktiraf ini hanya syarat pemohon memiliki kepujian dalam mata pelajaran 
Bahasa Malaysia di peringat SPM, dia tidak sebut Sejarah. Akan tetapi, di dalam Manifesto 
Barisan Nasional kita sebut kepujian Bahasa Malaysia dan lulus Sejarah. Jadi sekarang ini 
Yang Berhormat hendak pakai manifesto yang mana? Manifesto Pakatan Harapan ataupun 
Manifesto Barisan Nasional? [Ketawa] 

Dr. Maszlee bin Malik: Saya pun tidak pasti sekarang ini- kenyataan saya amat 
mudah iaitu sekarang ini kita tidak akan lakukan secara tergopoh-gopoh, kita tidak akan 
lakukan secara terburu-buru tetapi pelaksanaan terhadap pengiktirafan itu perlulah didahului 
dengan kajian secara holistik mengambil kira pandangan semua pihak. Jadi pihak 
kementerian... 

Datuk Seri Ir. Dr. Wee Ka Siong [Ayer Hitam]: Yang Berhormat Menteri sedikit 
sahaja. Surat pekeliling bertarikh 8 Ogos 2011, KP.LP003.07.14(6) ini adalah kekangan 
utama untuk Pakatan Harapan selesaikan. 

■2050 

Adakah Yang Berhormat akan batalkan ini? Jadikan SPM sebagai satu peperiksaan 
terbuka, tidak terbatas, tidak terikat kepada lulus dalam Sejarah. Saya rasa mungkin Pakatan 
Harapan boleh mencapai.  

 



Datuk Seri Ir. Dr. Wee Ka Siong [Ayer Hitam]: Yang Berhormat Tuan Yang di-. Pertua, Peraturan Mesyuarat 36(6). Saya berpandukan kepada keratan akhbar. Saya boleh tunjukkan kepada Tuan Yang di-Pertua, Nanyang yang ditulis dalam 30 hari. Itu yang- saya tidak huraikan yang lain, tajuk itu. Kemudian Yang Berhormat Timbalan Menteri Pendidikan pada 9 April YouTube itu saya boleh berikan- sejurus sahaja Pakatan Harapan menang dia telah secara hitam putih mengiktiraf UEC untuk memasuki universiti. Itu tidak dapat elak. Saya boleh tunjukkan kepada Yang Berhormat. Ini tidak ada putar belit. Saya minta supaya tarik balik. Tuan Yang di-Pertua: Perkataan putar belit?. Puan Wong Shu Qi [Kluang]: Saya rasa yang paling penting setiap Wakil Rakyat itu kalau hendak baca berita, baca dalam konteks. Jangan baca sahaja tajuk. Kalau baca tajuk sahaja senang... Tuan Yang di-Pertua: Biar Yang Berhormat Menteri Pendidikan menjawab. Kalau tidak berpanjangan, tiada kesudahan. Sila, Yang Berhormat Menteri. Dr. Maszlee bin Malik: Saya rasa apa yang telah dinyatakan oleh Yang Berhormat Kluang itu sudah cukup untuk menjawab kepada Yang Berhormat Ayer Hitam. Jadi saya teruskan. Kementerian Pendidikan Malaysia akan menjalankan kajian yang menyeluruh, mengumpul pandangan daripada pelbagai pihak yang berkepentingan secara konsensus dengan mengambil kira kepentingan Bahasa Melayu dan keharmonian antara kaum. Kementerian Pendidikan Malaysia akan memastikan isu UEC tidak menjejaskan kedudukan dan kepentingan Bahasa Melayu serta tidak menjejaskan perpaduan dan keharmonian di antara kaum di negara Malaysia yang kita cintai ini. Yang Berhormat Tuan Yang di-Pertua, pihak kementerian berpandangan bahawa semua pihak harus diberi peluang untuk bersuara dan menyatakan pendirian sama ada... Tan Sri Haji Noh bin Haji Omar [Tanjong Karang]: Tanjong Karang. Tuan Yang di-Pertua: Yang Berhormat Tanjong Karang. Tan Sri Haji Noh bin Haji Omar [Tanjong Karang]: Terima kasih, saya hendak tekan ini... [Menunjukkan senaskah dokumen] Pakatan Harapan dan juga saya hendak ulang Yang Berhormat Kota Melaka cakap hari itu, yang saya ada argue dengan Yang Berhormat Kota Melaka. Saya tanya pendapat Yang Berhormat Menteri, dalam Manifesto Pakatan Harapan dia sebut di sini- iktiraf ini hanya syarat pemohon memiliki kepujian dalam mata pelajaran Bahasa Malaysia di peringat SPM, dia tidak sebut Sejarah. Akan tetapi, di dalam Manifesto Barisan Nasional kita sebut kepujian Bahasa Malaysia dan lulus Sejarah. Jadi sekarang ini Yang Berhormat hendak pakai manifesto yang mana? Manifesto Pakatan Harapan ataupun Manifesto Barisan Nasional? [Ketawa]. Dr. Maszlee bin Malik: Saya pun tidak pasti sekarang ini- kenyataan saya amat mudah iaitu sekarang ini kita tidak akan lakukan secara tergopoh-gopoh, kita tidak akan lakukan secara terburu-buru tetapi pelaksanaan terhadap pengiktirafan itu perlulah didahului dengan kajian secara holistik mengambil kira pandangan semua pihak. Jadi pihak kementerian... Datuk Seri Ir. Dr. Wee Ka Siong [Ayer Hitam]: Yang Berhormat Menteri sedikit sahaja. Surat pekeliling bertarikh 8 Ogos 2011, KP.LP003.07.14(6) ini adalah kekangan utama untuk Pakatan Harapan selesaikan. #2050. Adakah Yang Berhormat akan batalkan ini? Jadikan SPM sebagai satu peperiksaan terbuka, tidak terbatas, tidak terikat kepada lulus dalam Sejarah. Saya rasa mungkin Pakatan Harapan boleh mencapai.